राघवानन्दतीर्थ अद्वैत वेदान्त परम्परा के एक विद्वान आचार्य थे। इनका एक अन्य नाम रामानन्दतीर्थ भी उल्लेखित है। इन्होंने श्रीमद्भगवद्गीता पर एक संक्षिप्त एवं विशिष्ट टीकाग्रंथ  श्रीमद्भगवद्गीतालघुव्याख्या की रचना की, जो आज भी अप्रकाशित है किंतु विभिन्न प्राच्यपाण्डुलिपियों में संरक्षित है।

 देशकाल 
राघवानन्दतीर्थ का काल-निर्धारण अतीव कष्टसाध्य है, क्योंकि उन्होंने स्वयं अपने जीवनकाल का कोई विवरण नहीं छोड़ा। तथापि, उनकी भगवद्गीतालघुव्याख्या की पुष्पिका से यह विदित होता है कि वे रामचन्द्रसरस्वती पुज्यपाद के शिष्य थे, जो काञ्चीकामकोटि पीठ के मठाधीश तथा अद्वैत वेदान्त सम्प्रदाय के प्रतिष्ठित आचार्य थे। रामचन्द्रसरस्वती का समय 18वीं शताब्दी का उत्तरार्ध माना जाता है। इस आधार पर अनुमान किया जाता है कि राघवानन्दतीर्थ का काल भी उसी अवधि के समकालीन था।

मुक्तिकोपनिषद् की एक टीका में रामचन्द्रसरस्वती अपने शिष्य राघवानन्दतीर्थ के विषय में यह श्लोक प्रस्तुत करते हैं:पित्रा मे शिवकामीशेनेषाद्यष्टोत्तरं शतम् ।  व्याकुर्व इति यत् पूर्वं प्रतिज्ञानं तथा कृतम् ।  लेखनीदण्डरूपोऽहं लेखकोऽपि स एव हि ।  कृष्णसूरीरूपद्रष्टा स्वांशजोऽस्य प्रवर्तकः ।  रामानन्देश्वरहरिकृष्णदासा हि चोदकाः ॥

 शिक्षा एवं शोधकार्य 
राघवानन्दतीर्थ की भगवद्गीतालघुव्याख्या पर डॉ. परिमल मंडल ने पांडिचेरी विश्वविद्यालय से पीएच.डी. उपाधि प्राप्त की। उनका शोध प्रबंध था              ,  जो वर्ष 2020 में प्रस्तुत किया गया। इस शोधकार्य में लघुव्याख्या की प्रथम छह अध्यायों का पाठसमीक्षात्मक सम्पादन एवं विश्लेषण प्रस्तुत किया गया है। यह कार्य संस्कृत भाष्य परम्परा, पाण्डुलिपिविज्ञान, तथा अद्वैत वेदान्त परम्परा में महत्वपूर्ण योगदान माना जाता है।

 भगवद्गीतालघुव्याख्या 
यह रचना श्रीमद्भगवद्गीता की एक संक्षिप्त परन्तु सुस्पष्ट टीका है। ग्रंथ की रचना शैली से अद्वैतवेदान्त का प्रभाव स्पष्ट रूप से प्रकट होता है। ग्रंथ की प्रस्तावना, प्रतिश्लोक व्याख्या तथा पुष्पिका से ज्ञात होता है कि इसका उद्देश्य योग, भक्ति और ज्ञान को समन्वित दृष्टि से प्रस्तुत करना है।

 पाण्डुलिपियाँ 
राघवानन्दतीर्थ कृत भगवद्गीतालघुव्याख्या की प्रमुख पाण्डुलिपियाँ निम्नलिखित हैं:

  (क्रमांक 19302)  स्थान: मैसूर प्राच्य मातृकागार, लेखन सामग्री: तालपत्र, लिपि: ग्रन्थलिपि, पत्र संख्या: 20

   विशेषता: सम्पूर्ण, स्पष्ट, जीर्णकाय, कीटदंशिता।
   प्रारंभ: महेशं दक्षिणामूर्तिं मन्दहाससमन्वितम्...
   समापन: श्रद्धावान् भजते यो मां स मे युक्ततमो मतः।...

  (क्रमांक .1306)  स्थान: मद्रास प्राच्य मातृकागार, लेखन सामग्री: कागज, लिपि: देवनागरी, पत्र संख्या: 72

   विशेषता: स्पष्ट, सम्पूर्ण, परन्तु कीटदग्धा।
   प्रारंभ: हरिः ॐ। अज्ञानतिमिरान्धस्य ज्ञानाञ्जनशलाकया
   समापन: मुक्तिरितिसिद्धम्।

 इन दोनों पाण्डुलिपियों में पाठभेद उपलब्ध हैं।  को आधारमातृका मानकर  से तुलनात्मक पाठसमीक्षा की गई।

 पुष्पिका उदाहरण 
श्रीमत्परमहंसपरिव्राजकाचार्य श्रीरामचन्द्रसरस्वतीपुज्यपादशिष्य श्रीराघवानन्दतीर्थविरचिता भगवद्गीतालघुव्याख्या समाप्ता।

 विशेषताएँ 

 यह व्याख्या शुद्ध अद्वैत दृष्टिकोण से लिखी गई है।
 भाषा में स्पष्टता और शैली में लघुता इसकी प्रमुख विशेषताएँ हैं।
 ग्रंथ के आरंभ एवं अंत में सगुण-निर्गुण एकत्व का दार्शनिक विवेचन मिलता है।
 यह परम्परागत संस्कृत टीका-साहित्य में एक दुर्लभ योगदान है।

 सन्दर्भ 

 मंडल, परिमल (2020)।            । पीएच.डी. शोधप्रबन्ध, पांडिचेरी विश्वविद्यालय।
        , , 
 मुनि, आत्मानन्द  गीता दर्पण, आनन्दकुटीर ट्रस्ट
 मिश्र, राजेन्द्र  शोधप्रविधि एवं पाण्डुलिपिविज्ञान
 , .   (, 1948)
     ,  

 बाहरी कड़ियाँ 

 श्रीमद्भगवद्गीता (हिंदी विकिपीडिया)
 राष्ट्रीय संस्कृत संस्थान